राकेश टिकैत के बढ़ते समर्थन ने क्या योगी सरकार की मुश्किलें बढ़ा दी हैं?\n28-29 जनवरी की दरमियानी रात को तकरीबन 1.30 बजे, गाज़ीपुर बॉर्डर पर भारतीय किसान यूनियन से जुड़े एक किसान ने अपने नेता राकेश टिकैत के समर्थन में ये बात कही. गुरुवार सुबह ही किसी ज़रूरी काम की वजह से वो अपने गाँव पहुँचा था. लेकिन मोबाइल पर राकेश टिकैत का वायरल वीडियो देख दोबारा से ग़ाज़ीपुर धरने पर लौट आया.   

28 जनवरी की सुबह लग रहा था मानो धीरे-धीरे ग़ाज़ीपुर पर घरना स्थल ख़ाली होने वाला है. लेकिन राकेश टिकैत की एक भावुक वीडियो अपील ने मानो पूरी बाज़ी पलट दी हो. देर रात तक ग़ाज़ीपुर बॉर्डर पर दोबारा से किसानों का आना एक बार फिर शुरू हो गया और 29 तारीख़ सुबह से दोबारा 26 जनवरी वाली भीड़ देखने को मिली.

इसे भी पढ़ें:राकेश टिकैत: जिनके आंसुओं ने किसान आंदोलन में चिंगारी का काम किया ऐसा लग रहा है मानों  दिल्ली की अलग-अलग सीमाओं पर चल रहा किसान आंदोलन का केंद्र अब धीरे-धीरे सिंघु बॉर्डर और टिकरी बॉर्डर से शिफ़्ट होकर ग़ाज़ीपुर बॉर्डर पर केंद्रित हो गया हो. 

मुज़फ़्फ़रनगर में आज हुई पंचायत की तस्वीरें भी राकेश टिकैत और किसान आंदोलन के बढ़ते समर्थन की ओर इशारा करती हैं.

समाप्त

रही सही कसर उत्तर प्रदेश में सक्रिय राजनीतिक पार्टियों ने पूरी कर दी. 

राजनीतिक पार्टियों का किसान आंदोलन को मिलता समर्थन

राष्ट्रीय लोकदल के नेता जयंत चौधरी 29 तारीख़ को सुबह ग़ाज़ीपुर बॉर्डर पहुँचे. वहाँ पहुँच कर उन्होंने कहा, "मैं एक नागरिक के रूप में यहाँ पहुँचा हूँ. जिस वर्ग के लिए चौधरी चरण सिंह ने अपने जीवन में संघर्ष किया, आज वो वर्ग संकट में है. हमारी पार्टी किसानों की पार्टी रही है." 

ग़ौर करने वाली बात है कि 26 जनवरी के पहले यही किसान नेता कांग्रेस के बड़े नेता को आंदोलन में शामिल नहीं होने दे रहे थे.

बहुजन समाज पार्टी की नेता मायावती ने संसद के बजट सत्र में राष्ट्रपति के संबोधन का बहिष्कार का फ़ैसला किया. 

आम आदमी पार्टी के नेता और दिल्ली के उप-मुख्यमंत्री मनीष सिसोदिया ने ट्वीट कर बताया कि राकेश टिकैत के अनुरोध पर दिल्ली सरकार की तरफ़ किसानों के लिए पानी और दूसरी ज़रूरी सुविधाओं का इंतजाम करवा दिया गया है. 

याद रहे कि आम आदमी पार्टी ने जिन छह राज्यों में चुनाव लड़ने का फ़ैसला किया है, उनमें उत्तर प्रदेश भी है. 

तो फिर समाजवादी पार्टी के मुखिया अखिलेश यादव कैसे पीछे रहते. उन्होंने भी राकेश टिकैत से फ़ोन पर बातचीत की और...\n\ntl;डॉ:
"जो लोग भी पिछले दो दिन में अपने गाँव वापस गए हैं और अपनी ट्रैक्टर को वहाँ खड़ा किया है, गाँव की महिलाओं ने उनके सामने चूड़ियाँ फेंक दी हैं. घर के मर्दों को कह रहीं हैं, चूड़ियाँ पहन लो, यहाँ बैठे हो, तुम्हारा नेता वहाँ बैठा है, तुम्हें वहाँ उनके पास होना चाहिए था."